CELEX: 62022CN0147
Language: el
Date: 2022-03-01 00:00:00
Title: Υπόθεση C-147/22: Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) την 1η Μαρτίου 2022 — Ποινική διαδικασία κατά του κατηγορουμένου 5

30.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/27
            
         
      Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) την 1η Μαρτίου 2022 — Ποινική διαδικασία κατά του κατηγορουμένου 5
      (Υπόθεση C-147/22)
      (2022/C 213/37)
      Γλώσσα διαδικασίας: η ουγγρική
      
         Αιτούν δικαστήριο
      
      Fővárosi Törvényszék
      
         Διάδικοι στην υπόθεση της κύριας δίκης
      
      Κατηγορούμενος 5
      
         Προδικαστικά ερωτήματα
      
      
                  1)
               
               
                  Απαγορεύει η αρχή ne bis in idem, η οποία κατοχυρώνεται στο άρθρο 50 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης) και στο άρθρο 54 της Συμβάσεως εφαρμογής της Συμφωνίας Σένγκεν (στο εξής: ΣΕΣΣ), την κίνηση ποινικής διαδικασίας σε ένα κράτος μέλος κατά του ιδίου προσώπου και για τις ίδιες πράξεις για τις οποίες έχει ήδη κινηθεί ποινική διαδικασία σε άλλο κράτος μέλος, η οποία έπαυσε οριστικά με εισαγγελική απόφαση που διατάσσει την περάτωση της έρευνας;
               
            
                  2)
               
               
                  Είναι συμβατό με την αρχή ne bis in idem, η οποία κατοχυρώνεται στο άρθρο 50 του Χάρτη και στο άρθρο 54 της ΣΕΣΣ, το γεγονός ότι η εισαγγελία δεν θεώρησε δικαιολογημένη την αυτεπάγγελτη εκ νέου κίνηση της ποινικής διαδικασίας, μολονότι είναι δυνατή η επανάληψη της διαδικασίας έως ότου παραγραφεί το ποινικό αδίκημα ακόμη και στην περίπτωση εκδόσεως εισαγγελικής αποφάσεως με την οποία παύει η ποινική διαδικασία (έρευνα) σε κράτος μέλος, και αποκλείει οριστικά το γεγονός τούτο την κίνηση νέας ποινικής διαδικασίας σε [άλλο] κράτος μέλος κατά του ιδίου προσώπου και για τα ίδια πραγματικά περιστατικά;
               
            
                  3)
               
               
                  Είναι συμβατό με την αρχή ne bis in idem, η οποία κατοχυρώνεται στο άρθρο 50 του Χάρτη και στο άρθρο 54 της ΣΕΣΣ, το γεγονός ότι η έρευνα περατώθηκε και σε σχέση με κατηγορούμενο ο οποίος δεν εξετάσθηκε μεν ως ερευνώμενο πρόσωπο για ποινικό αδίκημα που αφορά τους συγκατηγορουμένους του, πλην όμως είχε διαταχθεί η διενέργεια ερευνών κατ’ αυτού υπό την ιδιότητα του κατηγορουμένου, και ότι η περάτωση της έρευνας βασίστηκε σε πληροφορίες που παρασχέθηκαν κατόπιν αιτήματος για νομική συνδρομή, καθώς και στην παροχή πληροφοριών σχετικά με τραπεζικούς λογαριασμούς και στην εξέταση των υποκειμένων σε έρευνα συγκατηγορουμένων, και μπορεί μια τέτοια έρευνα να θεωρηθεί ως επαρκώς εμπεριστατωμένη και ενδελεχής;